Public procurement notice: Contract Notice
Published: 2025-04-10
Buyer: ΤΕΧΝΙΚΟ ΕΠΙΜΕΛΗΤΗΡΙΟ ΕΛΛΑΔΑΣ
Country: GR
Region: EL303
Contract type: Services
Procedure: Open procedure
CPV classification: 48000000 | 71241000 | 72000000 | 72212211 | 72262000: Software development services
Estimated value: 3400419.35 EUR
Submission deadline: 2025-05-15
Award criteria: quality, price
EU fund: eu-funds

Technical requirements: Το έργο «Ψηφιακές   πλατφόρμες εναλλακτικών μορφών τουρισμού» με κωδικό Δράσης 16931, αρμοδιότητας του Υπουργείου Τουρισμού και ενταγμένου στο Ταμείο Ανάκαμψης και Ανθεκτικότητας, έχει ως αντικείμενο την ανάπτυξη ενός καινοτόμου συστήματος, το οποίο θα παρέχει σημαντικές τουριστικές πληροφορίες με γρήγορο και απλό τρόπο, καθώς και μια σειρά χρήσιμων λειτουργιών όπως αυτοματοποιημένες τουριστικές υπηρεσίες, αποτελεσματική αναζήτηση τουριστικών αξιοθέατων, παροχή πληροφοριών σχετικά με πραγματικές αποστάσεις, ταξίδια, ναύλους, εισιτήρια. 
ΥΛΟΠΟΙΗΣΗ ΤΜΗΜΑΤΩΝ
Το παρόν έργο θα υλοποιηθεί μέσω των ακόλουθων Τμημάτων:
Τμήμα 1 - Δημιουργία πλατφόρμας για τον ορεινό τουρισμό
Τμήμα 2 - Δημιουργία πλατφόρμας AGTIS με διαδραστικό ψηφιακό χάρτη 
Τμήμα 3 - Ανάπτυξη ψηφιακής πλατφόρμας (τουριστικών λιμένων)
Τμήμα 4 - Δημιουργία ψηφιακής πλατφόρμας για την αποτύπωση και διασύνδεση του καταδυτικού και υποβρύχιου τουριστικού προϊόντος της χώρας
Τμήμα 5 - Δημιουργία εφαρμογής υποστήριξης Επισκέπτη (Τουρίστα) Ευεξίας
Τμήμα 6 - Δημιουργία πλατφόρμας υποστήριξης Digital Nomads
Τμήμα 1 - Δημιουργία πλατφόρμας για τον ορεινό τουρισμό.Εχει ως αντικείμενο τον σχεδιασμό μίας ψηφιακής πλατφόρμας η οποία θα μπορεί να αποτελέσει ένα ισχυρό εργαλείο για την ανάδειξη των ορεινών περιοχών της Ελλάδας, την ενίσχυση της τοπικής οικονομίας και τη βελτίωση της εμπειρίας των επισκεπτών. Η πλατφόρμα θα δημιουργηθεί σε ένα λειτουργικό και αξιόπιστο περιβάλλον για το σύνολο των χρηστών, το οποίο θα πρέπει να προσφέρει ευχρηστία και επεκτασιμότητα, αξιοπιστία και ασφάλεια στο πλαίσιο των σύγχρονων αναγκών, ώστε να επιτυγχάνεται η βέλτιστη ελκυστική προβολή και απεικόνιση του περιεχομένου με σκοπό την αποτελεσματική προβολή του ορεινού τουρισμού σε Ελλάδα και εξωτερικό.
Αντικείμενο του Τμήματος 2 είναι η δημιουργία ψηφιακής πλατφόρμας με διαδραστικό ψηφιακό χάρτη για την αποτύπωση των συμμετεχόντων στο δίκτυο AGTIS και την προβολή του αγροτουριστικού και γαστρονομικού προϊόντος από τους συμμετέχοντες στο δίκτυο. Αφορά μια ολοκληρωμένη ηλεκτρονική πλατφόρμα παροχής πληροφοριών και προβολής του προσφερόμενου προϊόντος αγροτουρισμού και γαστρονομίας και στοιχείων για τους συμμετέχοντες στο δίκτυο, με ταυτόχρονη γεωαναφερόμενη απεικόνιση (GIS, διασύνδεση γεωαναφερόμενων δεδομένων). Η ψηφιακή πλατφόρμα θα πρέπει να διαθέτει απαραίτητα responsive σχεδιασμό για βέλτιστη εμφάνιση του περιεχομένου σε οθόνες σταθερών υπολογιστών (desktops), φορητών υπολογιστών (laptops), ταμπλετών (tablets) και κυρίως έξυπνων κινητών τηλεφώνων (smartphones). Επιπρόσθετα, θα πρέπει να υποστηρίζεται η πολυγλωσσικότητα του περιεχομένου με αρχική δυνατότητα υποστήριξης των ελληνικών, αγγλικών, γαλλικών, γερμανικών και μελλοντική προσθήκη οποιασδήποτε γλώσσας. Επίσης είναι απαραίτητη η διασφάλιση διασύνδεσης με την ηλεκτρονική πλατφόρμα My DIgital Tourism του Υπουργείου Τουρισμού (βλ. ΦΕΚ Α’ 83/03.04.2023, αρ. 36), καθώς και με την πλατφόρμα του έργου “Ψηφιακός Μετασχηματισμός Μητρώου Τουριστικών Επιχειρήσεων”
Αντικείμενο του Τμήματος 3 είναι η ανάπτυξη ψηφιακής πλατφόρμας η οποία θα περιλαμβάνει: 
Δημιουργία ψηφιακής, διαλειτουργικής εφαρμογής για την καταγραφή, διαχείριση και απεικόνιση της κατάστασης του συνόλου των υποδομών του θαλάσσιου τουρισμού της χώρας και η οποία θα περιλαμβάνει τα οριζόμενα στην παρ.1 του άρθρου 30 του Ν.2160/1993 σχετικά με το Ηλεκτρονικό Μητρώο πληροφοριών Τουριστικών Λιμένων (ΗΜΤΛ), με δυνατότητα ενσωμάτωσης και άλλων κατηγοριών υποδομών θαλάσσιου τουρισμού (καταδυτικός τουρισμός, πλωτές εξέδρες, υδατοδρόμια κλπ).
Αφορά μια ολοκληρωμένη ηλεκτρονική πλατφόρμα παροχής πληροφοριών και στοιχείων των τουριστικών λιμενικών υποδομών της χώρας, με ταυτόχρονη γεωαναφερόμενη απεικόνισή τους με δυνατότητα συσχέτισης, παροχής πληροφοριών για άλλες θαλάσσιες τουριστικές υποδομές (GIS, διασύνδεση γεωαναφερόμενων δεδομένων). 
Το Μητρώο θα διασυνδέεται και θα διαλειτουργεί με την ηλεκτρονική πλατφόρμα του Μητρώου Τουριστικών Επιχειρήσεων (e-MHTE), όπως αυτό θα μεταπέσει στη νέα ψηφιακή πλατφόρμα “mydigitaltourism” που υλοποιείται στα πλαίσια του έργου «Ψηφιακός Μετασχηματισμός Μητρώου Τουριστικών Επιχειρήσεων». Στο Μητρώο θα καταχωρούνται στοιχεία, ενέργειες και πληροφορίες για όλα τα στάδια της διαδικασίας χωροθέτησης και αδειοδότησης των Τουριστικών Λιμένων, δημιουργώντας την Ταυτότητα Τουριστικού Λιμένα Έργου η οποία και θα αποτελεί την επίσημη προβολή του Τουριστικού Λιμένα στη διαδικτυακή πύλη του Υπουργείου.
Επιπρόσθετα, θα έχει τη δυνατότητα διασύνδεσης με άλλα μητρώα τόσο σε στάδιο ελέγχου χωροθέτησης όσο και στο στάδιο της λειτουργίας αυτών (π.χ. Ενιαίο Ψηφιακό Χάρτη, Εθνικό Μητρώο Υποδομών, το μητρώο περιβαλλοντικής αδειοδότησης) με ταυτόχρονη παροχή πληροφοριών και διασύνδεσης με βάσεις δεδομένων (π.χ. Κυρωθέντες Δασικοί Χάρτες, Ορθοφωτοχάρτες, Natura και πληροφοριακά συστήματα της Ελληνικό Κτηματολόγιο ΑΕ, Β.Δ. Δηλώσεων Αυθαιρέτων Κτισμάτων, e-Άδειες του Τ.Ε.Ε., e-Ευρετήριο Αιγιαλών και χάρτες αντικειμενικών αξιών της Γ.Γ.Δ.Π. κλπ. ).
Επίσης, θα περιλαμβάνει τη δημιουργία Μητρώου Μελετών και Έργων σε όλα τα στάδια δημιουργίας και λειτουργίας τουςκαι δημιουργία ψηφιακής πύλης που θα περιλαμβάνει τη θέση και τις υπηρεσίες που θα παρέχουν οι λιμένες.
Αντικείμενο του Τμήματος 4 είναι η παροχή υπηρεσιών για «Δημιουργία ψηφιακής πλατφόρμας για την αποτύπωση και διασύνδεση του καταδυτικού και υποβρύχιου τουριστικού προϊόντος της χώρας». 
Η εν λόγω πλατφόρμα έχει ως κύριο στόχο την ανάδειξη του υποβρύχιου περιβάλλοντος, την αποτύπωση και διασύνδεση του καταδυτικού και υποβρύχιου τουριστικού προϊόντος της χώρας, ώστε να καταστεί η Ελλάδα πανευρωπαϊκός καταδυτικός προορισμός.
Έχοντας ως σκοπό την αξιοποίηση των συγκριτικών φυσικών και πολιτιστικών πλεονεκτημάτων της χώρας υπό τις αρχές της βιωσιμότητας και αειφόρας ανάπτυξης, η προτεινόμενη δράση σκοπεύει στην προβολή του καταδυτικού και υποβρύχιου τουρισμό, με τη χρήση νέων τεχνολογιών και ειδικότερα μέσω της δημιουργίας μιας Πύλης προορισμού (Destination Portal),μιας νέας σύγχρονης ψηφιακής υποδομής η οποία θα ανταποκρίνεται στις σύγχρονες ανάγκες προσέλκυσης επισκεπτών και τουριστών.


Winner: Publications Office of the European Union